คือลูกสาวอายุ2ขวบ เริ่มมีอาการอ้วกตัวร้อน เป็นหวัด หลังจาก1วันก็ไอ ไอจนอ้วก ไอบ่อยมาก ไอแบบแห้ง กินยามา4วันยังไม่ดีขึ้น แบบนี้เสี่ยงเป็นอะไรไหมค่ะ
สวัสดีค่ะ อาการไอ มีไข้ ในเด็ก อาจเกิดจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่ลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4 การติดเชื้อในทางเดินหายใจส่วนล่างเช่นหลอดลมอักเสบ ปอดอักเสบการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจามควรไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย หรือถ้าตอนนี้รู้สึกว่าเป็นมากและไม่สบายใจว่าจะเป็นอะไรอันตรายหรือไม่ สามารถไปตรวจเพิ่มเติมได้เลยค่ะ